Mandag 27.04. åpnes skolene for 1.-4. trinn

Før skolene ble stengt i Norge ble det ikke registrert noe kjent smittespredning blant barn i barnehager og barneskoler. Sammenliknet med voksne er få barn identifisert som smittet i Norge og verden for øvrig. Barn og unge har så langt vist å ha svært lav risiko for å få alvorlig sykdom med koronavirus. Risikoen er lavere enn for andre luftveissykdommer, som for eksempel influensa.

Det er trygt for barn å gå på skolen. Skolene åpner nå gradvis, og for å begrense smitte har vi satt i gang flere tiltak. I perioden framover er vi ekstra nøye med å sikre godt smittevern. Dette avhenger av at vi alle gjør en innsats og følger de nye rådene for smittevern.

**På skolen vil vi være spesielt opptatt av å:**

* vaske hender og lære elevene gode rutiner for håndvask
* ha godt renhold
* vaske utstyr jevnlig, for eksempel nettbrett og leker
* være ekstra mye ute med elevene, også i vanlige skoletimer og SFO
* ha undervisning og samlinger i klassegruppene 1.-2. og 3.-4. trinn. Ingen fellesaktiviteter
* holde god avstand til hverandre

Vi skal fremdeles sørge for at elevene har et trygt og godt skolemiljø. Alle som jobber på skolen, skal følge med på at elevene har det bra.

**Hvis barnet ditt ikke føler seg bra**

Ikke møt på skolen eller SFO hvis barnet ditt har symptomer på sykdom, dette gjelder også milde symptomer. Det er ekstra viktig at barna holder seg hjemme i minst ett døgn etter at de har blitt symptomfrie. Hvis noen andre hjemme har luftveissymptomer eller fått påvist koronaviruset, skal dere ikke følge barna til skolen.

Hvis barna blir dårlig på skolen, tar vi kontakt med foreldrene. Barna må hentes eller gå hjem fra skolen så fort som mulig.

**Oppmøte og henting**

Foreldre skal helst ikke bli med inn på skolen. Vi tar imot barna ute og ønsker at foreldre ikke blir med inn på skolen eller i garderoben.

Oppmøte og henting skjet ved gjerdeporten på Levangsheia skole. Dersom barnet ditt skal på SFO, ringer du SFO-telefonen og avtaler tid.

Håndvask er like viktig hjemme som på skolen. Vask hendene før dere kommer på skolen, og med en gang dere kommer hjem.

Barna bør helst omgås få andre barn på fritiden og da gjerne leke ute.

**Skoleskyss**

Hvis elevene tar skolebuss må de huske å holde god avstand, både mens de venter på bussen og i bussen. I bussen sitter man en og en i setene.
Det samme gjelder hvis elevene tar båt eller annen transport til skolen. Skoleskyss og offentlig transport bør unngås hvis det er mulig.

Vi gleder oss veldig til å se elevene på 1.-4.trinn igjen!

**Hilsen alle ansatte på Levangsheia skole**